
Guvernamentalizarea Arhiereilor. 


— Articol venit din afară. — 


Când am scris despre relaţiunile Ar- 
hiereilor cu politica noastră, am făcut-o 
mai mult dintr'un punct de vedere prin- 
cipiar, Țineam adecă să se știe, că afir- 
maţia de actualitate a organului bisericesc 
din Sibiiu asupra neparticipării Arhiere- 
ilor la vieața politică, porneşte din o 
concepţie cu totul greșită și vătămătoare 
și că, dinpotrivă, Arhiereii, ca cetățeni 
şi fruntași între Români, au datoria de 
a trece peste cadrul preocupărilor pur 
etice şi a căută să se validiteze și pe 
tărâmul pozitiv, dând un sprijin mai real 
poporului de sub oblăduirea lor. Incolo 
nu am precizat nimic şi n'am spus: care 
anume trebue să fie atitudinea lor politică. 
Asupra acestei întrebări trebue să re- 
venim mai pe larg, pentru a o lămuri. 

Mai întâi vom constată, că nimănui 
nu-i trece prin gând să angajeze astăzi 
pe Episcopi la acea politică de zi, în 
jurul căreia se desfăşoară marea luptă 
organizată de oamenii noștri politici. 
Eră absurd ca „Telegraful“, în răspunsul 
ce ni-l dă, să ne învite a-i arătă „o sin- 
gură hotărâre, luată din partea vre-unei 
corporaţiuni bisericești, cu privire la sta- 
bilirea programului politic naţional, la 
organizarea partidului, la aranjarea de 
întruniri politice“. Nu, așa ceva nu am 
pretins Arhiereilor. Nu le-am cerut să 
se coboare din înălţimea stranei lor mi- 
tropolitane pentru a dă piept cu baio- 
netele jandarmilor, nici să blesteme în 








întruniri publice neamul sau guvernul 
cari ne vrăjmășesc. Nu, rosturile fiecă- 
raia sunt bine definite şi rostul Arhie- 
reilor este a se preocupă mai ales de 
problemele mar: ale neamului şi a căută 
promovarea lor prin însăș autoritatea ce 
o posedă. 

Prin situaţia sa, orice Arhiereu are 
atribuţiile unui consilier al guvernului 
şi, direct sau indirect, al Suveranului. 
Aceste atribuţii trebue aşa fel exercitate, 
încât Arhiereii să fie totdeauna inter- 
preţii cei mai fideli ai voinţei credincio- 
şilor. Dacă ei prin urmare nu pot să se 
coboare înşişi în terenul luptelor sgo- 
motoase, n'au decât să asculte ce se 
petrece, să-și plece urechea la bătăile 
pieptului celui plin de suferinţe şi să tre- 
sară auzindu-le. In casa Magnaţilor, în 
cabinetele Miniştrilor, sau aiurea unde-și 
pot dobândi întrare ușoară, ei pot apoi 
să exprime concret tot ce tulbură vieața 
turmei încredinţată lor spre păstorire, 
căci de starea, sufletească a mulţimei 
sunt și ei responsabili. Aşa înţelegem 
noi politica Arhiereilor, o politică de stil 
înalt, purtată prin autoritatea personală 
şi prin ascendenţa ce o Bot câștigă asupra 
factorilor hotărâtori în stat. Aşa a înţe- 
les-o şi Şaguna în stadiul al doilea al 
activităţii sale, de care face pomenire 
„Telegraful“, — căci prin autoritatea și 
ascendența sa asupra conducătorilor sta- 
tului a asigarat la 1868 aceea minunată 
victorie  politică-socială ce se chiamă 
„Statutul organic“ al bisericei noastre 
ortodoxe. | 

Ce fac însă Arhiereii noștri? 











Inainte de toate ei nu cunosce — 
nici unul — această politică de înaltă 
demnitate și de cuceriri naţionale sau 
bisericești prin autoritatea lor individuală 
în sus. Şi ca să-și acopere această nepu- 
tință și să aibă o iertare în ochii credin- 
cioșilor, cari cu inima se îndepărtează 
tot mai mult de dânşii, — caută să se 
ascundă după teorii naive asupra misi- 
unii lor curat bisericești. Bi ne dau de 
ştire — și o spun cam tare, ca să audă 
şi guvernul — că ei nu se amestecă în 
cele lumești, mai ales că obştea însăș 
i-a îndepărtat odată dela acest rol. 

Mă rog, să ne înţelegem. Să fim cu 
frica lui D-zeu și să nu spunem neade- 
văruri niciodată. Arhiereii noștri nu fac 
politică militantă naționalistă și nu fac 
nici politică de autoritate, fiindcă sau nu 
se pricep, sau i-a dispensat obştea. Dar 
rogu-vă: nu fac ei nici un fel de politică ? 
Pot ei, cu mâna pe conștiință, să ne asigure 
că în desele lor întâlniri şi corespondențe 
nu fac politică? In scrisoarea de mai 
dăunăzi a părintelui Meţianu, în desele 
asigurări de lealitate cătră guvern, în 
atitudinea „Telegrafului Român“ cetit 
de preoţi, în tovărăşia cu Babeș, sau 
chiar în declaraţiile atât de insistente 
înpotriva politicei curente, — nu se cu- 
prinde un întreg program politic? In 
abstinenţa vădită a Arhiereilor dela orice 
manifestaţie a spiritului românesc nu 
este o destul de transparentă politică? . 

Să nu mai continuăm cu întrebările, 


căci răspunsul prea e limpede la toate: 


da, Arhiereii noştri fac politică cu toţii, 
dar una şi nedesmințită, politică guver- 








E OILE TOBI- 





Răsărit de lună. 
Pustiul e galben şi cerul e alb 
Doar norul de fum îi desparie, 

Un nor ce se-aprinde în fulgere vii 
Pi-aleargă spre zare, departe. 


E luptă acolo şi trăsnele cad 

In piepturi roşite de sânge 

Acolo credința cea nouă, prin glonţ, 
Străvechea credință înfrânge. 

E luptă acolo... şi dinţii scrâşnesc 
Jar buzelengână blesteme 

Un glas de răscoală cendeamnă urlând 
„Rădsună din vreme în vreme, 


Spre seară, păgânii de odste învinşi 
Îşi strâng cea din urmă putere 

Şin goana nebună a cailor fug, 
Spre-a zării adâncă tăcere. 


Dintr'ânşii, doar unul căzul-a robit.: 
Cu fața trudită de ceară, 

Cu fruntea brăedată şi ochiul aprins 
Lucind în lumina de seară. 


Soldaţii 4l leagă şi-l duc la stăpân 
Pe robul ce pradă căzuse, 

Voind să păzească cu brațele lui 
„Domnia credinții răpuse. 





In cort, generalul fumează — şin fum 
li pare că vede Parisul, 

Dar când i-s'aduce păgânul legat 

Se curmă de-odată tot visul. 


— La dracu şi robii! Duceţi-l la câmp 
Şi-l puneţi de mâine la muncă! 
Soldaţi-l ascultă şi robul e dus 

Să *mpace semeaţa poruncă. 


Și cade păgânul legat pe nisip 

i-o pânză de cort îl umbreşte 

E singur... în juru-i doar umbre de cort 
Şi-n corturi tăcerea domneşte, 


Coboară 'mnoptarea cu umbre-albdstrii, 
Cu lanţuri de stele pe boltă 

Odată cu giua adoarmen amurg 
Imensa pustiei revoltă. 


O pace adâncă se lasă de sus 
Și urcă spre ceruri tăcută — 
Pe robul ce geme legat pe nisip 
O rază mai blândă-l sărută. 


Deodată tresare și aude 'ntr'un cort 
Cum ruga de seară adie 

Și tainic cum vraja creştinului psalm 
Cuprinde întreaga câmpie... 


Spre zarea rotundă-şi desprinde priviri 
Și dincolo gându-i se duce 





La țara lui sfântă în care-s mai mari 
Acei ce se 'nchină la cruce. 


Senalţă de-acolo o rază — un sol 
Că luna e gala să iasă; 

Năluca răscoalei îi piere din gând 
Și gândul îl poartă spre casă. 


Departe, departe, sub cerul senin 
Alături de marea senină 

Răsare coliba şi-n juru-i răsar 
Inalţi, chiparoşii 'n grădină. 


Acolo-l așteaptă bătrânii în prag 
Şi-o soră în drum îl aşteaptă — 
În drumul ce taie câmpia-n mijloc 
Şi-n fundul de zare sendreaptă, 


Se uită păgânul şi vede ca'n vis 

Cum prinde uşor şi se 'ncheagă 

O pânză roşeată pe-albastrul din fund 
Și vede cohba-i întreagă. 


Dar arde coliba... Tot satu-i aprins 
Și ard palmieri `n grădină 

Un prune ce se naşte soldați-l răpese 
Să-l crească în legea creştină. 


Si-un cântec de slavă spre zeul creştin 
Pe locuri sfințite răsună. .. 
„.Și moare păgânul cu ochiul aprins, 
Lucind în lumina de lună... 
Victor Eftimiu. 

namentală. Arhiereii români s'au guver- 
namentalizat! Şi când „Telegraful“ ne 
asigură că Arhiereii nu se amestecă în 
treburi lumești, el nu comiteă o „greşală 
de logică“, ci se scăldă în apele celei 
mai vădite duplicităţi. 

Arhiereii sau guvernamentalizat și 
de un timp încoace ei simt tot mai mult 
trebuinţa de a se apropiă de cârmuitorii 
ţării. Se apropie cu fanfara păcii și cu 
articole lungi din condeiul unui arhan- 
ghel moderat, îngrăşat la sânul bisericei. 
In preajma lor răsună tot mai tare lozinca: 
prudenţă, moderaţiune! Forțe sleita, ei 
n'au reușit să cucerească nimic şi când 
văd “cum uneori se clatină poziţia lor și 
cum se repetă sub ochii lor loviturile şi 
spărturile în edificiul autonomiei biseri- 
cești, — ei se pleacă umiliti. Piere tot 
mai mult caracterul naţional al școalelor 
şi ei persistă în aceiaş atitudine de umi- 
linţă, reducându-și rolul de Arhierei la un 
rol de supus slujba al guvernului unguresc. 

Politica guvernamentală a Arhiereilor 
noștri este deci notorică și ea nu e numai 
o rușine naţională, dar euna din cele mui 
grele piedeci astăzi în calea politicei neamului 
nostru. Dacă Arhiereii sar abţineă dela 
orice politică, vina poate n'ar fi așa de 
mare. Dar, văzând modul cum intervin ei, 
influenţa ce vor s'o exercite asupra preo- 
ţilor prin propagarea unor idei cu totul 
străine de spiritul politicei noastre gene- 
rale vina lor creşte colosal şi prevedem un 
hotărit conflict între Români şi biserica lor. 

Ceeace fac Arhiereii de astăzi este 
o politică de zăpăcire, de oprire pe loc 
a unei serii întregi de forțe, și de spargere 
a unităţii naţionale. Ea este mărginașă 
cu trădarea intereselor noastre politice. 

Dăm deci — cum am zis și în rândul 
trecut — avertismentul la timp, înainte 
de a se fi pornit un curent mai mare 
înpotriva capetelor bisericeşti. Dacă 
Arhiereii îşi iubesc biserica să înceteze 
a se mai pune în calea înaltelor noastre 
interese naţionale şi, dacă nu ni le pot 
sprijini, cel puţin să nu ni le păgubească, 
căci dinpotrivă a lor va fi răspunderea pentru 
dezastrul moral şi naţional ce va urmă 
cu siguranţă. 








“PARA NOASTRA“ 


Săraca constituţie a marelui Andraiu. „Unul 
din mulţi“ ne scrie următoarele: 

Duminecă în 26 1. c. n. se vor face alegerile 
de deputaţi pentru congresul naţional bisericesc 
în toate comunele arhidiecezei gr. or. române 
din Ardeal. Vremurile noue în conducerea bise- 
ricii noastre se declară și în această luptă elec- 
torală, care ar fi să fie — după Statutul organic 
— liberă şi să deschidă calea in cel mai înalt 
corp legislator al bisericii pentru bărbaţii cei 
mai independenţi, mai luminaţi şi mai devotați 
ai bisericii şi şcoalei. Ar fi să fie! Dar s'au schimbat 
vremurile. Alegerile se fac după modele bine cu- 
noscute : la comandă de sus şi nu după merite, 
ci după spița de rudenie! Protopopii primese co- 
manda de sus, li se impune „neamul* cutare 
şi ei — onoare excepţiunilor prea puţine — dau 
comanda mai departe, la preoţii tractuali și așa 
ni se pregăteşte congresul nu al bisericii naţio- 
nale, ci al „neamurilor“. Cunoaştem cazuri, în 
cari d-nii protopopi, nici nu-şi ţin de datorinţă să 
aducă la cunoștința preoţilor, că s'au anunţat și 
alţi cadidaţi afară de cel comandat de sus, — 
deşi pe cel comandat de sus il recomandă tot 
ei ca fiind singurul! prin circular special! 

Desgustui oamenilor de bine crește zilnic. 
Instrăinarea de biserică îşi face cursul ei îngri- 
jitor. lar spiritul de clică, de nepotism și de cea 
mai urită slugărnicie se face stăpân în cetăţuia 
falnică de odinioară a marelui Şaguna! 

Până când? 


o 

l-a spus... Spicuim următoarele rânduri din 
cea mai recentă „indigitare* a oaspelui dela 
„Telegraf“... D-i Babeș lămureşte lumea că „in 
sânul guvernului“ sunt oameni „cari stau pe 
piedestal moral înalt* şi ne vor tot binele... As- 
cultaţi cum continuă profuadul nostru politician: 
„Unul dintre ei mi-a spus, nu tocmai demult, că 


intenție duşmănoasă guvernul nu are faţă de noi,-l 


şi ma asigurat, că guvernul vrea să trăiască în 
pace cu bisericile, ete“... Şi d-ta ai crezut dom- 
nule Babeș! Este o vorbă: „Cumintele fâgădu- 
eşte*.... Ce păcat însă că credința d-tale nu ne 
va mântui pe noi. 


o 
Adunări poporale s'au ţinut Dumineca tre- 
cută în cele ma: multe centre ale noastre. Miş- 
carea de insufleţire şi lămurire a masselor a luat 
în timpul din urmă proporţii îmbucurătoare. E 
de-o netăgăduită importanţă politică această miş- 
care. Pe lângă lămurirea situaţiei în faţa tāra- 

nilor noştri, aceste adunări su avaniagiul de-a 
susține în continuă frecventare interesul mulţimii 
fată de chestiunile obşteşti. Lumea noastră 
pașnică, preocupată de mizeriile înguste ale vieţii 
zilnice începe a se agită de postulatele amără- 
ciunii comune şi în această mişcare noi desluşim 
tot mai multe garanţii ale unei puternice acţiuni 
solidare de mâne. In comitatul nostru s'au ţinut 
Dumineca trecută adunări poporale intre altele 
şi în Sibitu şi Porceşti. Amândouă au decis a se 
trimete adresă de aderenţă deputaţilor noştri şi 
o adresă M. Sale solicitând votul universal. 

Duminecă se ţine în Sibiiu adunarea de 
protestare împotriva proiectului pluralității, aran- 
jată de partidul social-democrat. 


CRONICA LITERARĂ ȘI ARTISTICĂ. 


Leon Tolstoi, marele scriitor rus, a publicat 
următoarea scrisoare de mulţumire, cătră ceice 
au sărbătorit optzeci de ani dela naşterea lui: 
„Când acum câteva luni, cu ocazia împlinirei a 
optzeci de ani dela naşterea mea, am auzit că 
prietenii mei au intenţiunea de a sărbători acest 
eveniment, mi-am exprimat dorinţa de a nu se 
face nici un sgomot în jurul meu. Nădăjduiam 
că dorinţa mi-se va îndeplini și nu va mai avea 
loc nici o sărbare. 

S'a întâmplat însă tocmai contrar dorințelor 
mele. Şi în ultimele zile ale lui August am primit 
şi primesc și acum, din toate colţurile lumei scri- 
sori de urările cele mai călduroase. lar eu mă cred 
acum dator să-mi exprim cele mai profunde mulțu- 
miri faţă de toate acele persoane şi instituţiuni 
cari s'au grăbit cu atâta dragoste să mă felicite. 

Mulţumesc tuturor academiilor, tuturor redac- 
țiilor, societăţilor, cluburilor, tuturor autorităţilor, 
cari m'au felicitat. Mulţumesc tuturor prietenilor 
şi cunoscuţilor din Rusia şi din străinătate, cari 
și-au adus aminte de mine. 

Mulţumesc tuturor necunosceuţilor din diferitele 
clase sociale, tuturor, cari din închisori s'au gândit 
să-mi facă o bucurie, gândindu-se la mine. Mul- 
țumesc tinerilor, copiilor şi fetelor, cari mi-au urat 
ani mulţi. Mulţumesc preoţilor, cari — puţini la 
număr — prin atenţiunea lor mi-au produs multă 
bucurie. Tuturor persoanelor, cari pe lângă ură- 
rile lor de bine mi-au oferit cadouri splendide. 

Mulţumesc cu deosebire acelor persoane cari, 
s'au declarat cu ocazia aceasta solidare cu princi- 
piile şi ideile profesate de mine, s'au declarat 











Sâmbătă seara. 
Ziua morţilor. 

Mam plimbat aseară prin cimitir şi am 
rămas indoit surprins pentru atenţia, cu care lo- 
cuitorii micului nostru orășel, au grăbit să îm- 
podobească' cu luminiţe şi cununi mormintele 
celor scumpi ai lor. 

Surpriza dintâi mi-a lăsat o impresie deo- 
sebit de bună, deoarece îmi revocă în minte ada- 
giul unui adânc gânditor: „Cultura unui neam e 
în raport direct cu cuantul de săpun ce-l între- 
buinţează şi cu îngrijirea ce o dă — cimitirelor“. 

Cât pentru săpunul întrebuințat în mica 
noastră gospodărie naţională, nu ne putem lăudă 
printre cele diatâi neamuri civilizate, dată fiind 
împrejurarea futală, că chiar intelectualii noștri 
mai obicinuesc şi ustăzi încă a se „spălă“ şi a 
se „rade“ chiar, fără săpun, în interminabilele 
lor discuţii politice şi, vai, aproape şi in cele 
literare. 

Rămâne deci mângăierea cu — cimitirul, 
o mângăiere destul de iluzorie şi aceasta. 

Ma gândesc la strâmbile cruci de lemn din 
cimitirele satelor noastre, la vitele, cari rumegă 
liniştite printre ele, scurmând pământul cu coar- 
nele şi cu copita; la crucile albe şi povârnite, 
adunate cu spaimă parcă în preajma bisericuţii 








rugăciunilor ce se inalţă între păreţii ei, și cu 
mirosul dulce al tămâii... 

Adese, prea adese ţintirimul nu e împrejmuit 
nici măcar de un gard cât de modest, și, în 
nopţi geroase, mâni sacrilege vin şi smulg cru- 
cile dela căpătâiul celor adormiţi, și le pun de- 
asupra vreascurilor umede, în vatra stânsă a jă- 
ratecului, să-şi mai încălzească cele ciolane... 


Mă gândesc atunci cu amărăciune: Bine, 
domnule, cum stăm dar cu aspiraţiile noastre de 
popor cult, când nu ne-am ridicat nici măcar ia 
aceea treaptă a civilizaţiei, a omenimei de acum 
două-trei mii de ani? 

Elpenor din Odysseia lui Omer, întocmai ca 
şi Palinurus din Aeneidă, roagă cu insistenţă pe 
tovarășii rămași in vieaţă, să le îngroape osă- 
mintele, să-i aşeze întrun mormânt cum se 
cade, ca să se poată odihni în ceealaltă lume. 
Şi cea mai mare nelegiuire eră, în antichitate, 
lipsa de pietate faţă de cei morti. 

Cât de mult ar fi trebuit să evolueze lumea, 
în atâta amar de vreme, în ce priveşte cultul 
morţilor! 

Şi cât de putin a evoluat, mai bine zis: 
cât de puţin am evoluat noi! 

Oricât de puţin sentimentali ar fi fost stră- 
bunii noştri, ei înțelegeau totuş, că cultul mor- 
ţilor e o datorinţă sfântă; ei păstrau în urne ce- 
nuşa părinţilor şi sărbătoarea Lemuria o prăz- 


românești, care singură le ocroteşte cu sfinţenia | nuau cu cea mai mare pietate. 








Străbunii păgâni intreceau în acest punct 
pe urmaşii lor creştini. 

Şi dacă ar fi să ne dăm seama bine, cultul 
morţilor este necesar pentru noi, cei rămaşi în 
vieaţă, şi nu pentru ceice dorm cu oasele risi- 
pite sub gliile răci. Ce folos au ei din luminiţele 
ce se aprind pe groapa lor risipită, câteva clipe; 
ce folos au de cununile ce lise pun pe cruce, 
de cele câteva lacrimi, pe cari durerea nu ni-le 
mai poate stoarce din ochi? 

Nimic. 

In schimb noi — noi epigoniil — cari 
ne-am obicinuit a ne îmbătă numai de binele şi 
triumful micei noastre ființe, câştigăm, desigur, 
foarte mult în ceasul de reverie, ce-l petrecem 
la căpătâiul celoree nu mai sunt. 

Legătura strânsă ce ne legă odată cu ce 
de desupt, a pierdut din putere, fâră îndoială. Nu 
e însă nevoie să forţăm lacrimi mincinoase, sau 
mutre desnădăjduite. 

Trăim doar în veacul luminii şi al electri- 
cităţii, când nu umbrele morţilor, ci noi bem din 
izvorul fermecat al Uitării. 

Totuş e bine pentru noi cei vanitoşi şi 
uşuratici, să ne gândim, măcar în o singură seară 
la moarte. E cuminte, să ne dăm seamă de ceeace 
a fost, de ce are să fie, de ce — nare să 
mai fie! 

Alte gânduri, altă concepţie de vieaţă are 
un popor, care preţueşte după cuviință cultul 

reste din cetit, să ne apropiem de desăvârşire, 
spre cinstea lui Dumnezeu și a neamului nostru 
românesc. 

'Treziţi-vă, cinstiţi ţărani, la acest glas de 
arhangel! I. M. 


Despre patima beției. 
(Alcoolismul). 
De Nicolae Simulescu. 

Ne plângem adeseori, că timpurile prin cari 
trecem sunt grele, că lipsele şi trebuinţele noa- 
stre s'au înmulţit în așa măsură, că abiă le mai 
răsbim, iar dacă ne-ar întrebă cineva de cauza 
acestora înșirăm: ani răi, dările grele şi datele 
cele multe pentru comună, pentru biserică, pen- 
tru școală şi câte alte. 

Aşa va fi, nu-i vorbă, timpurile sunt grele, 
«dările multe, poporul se înmulțește, iar veniteie 
rămân aceieaş cari erau și în trecut. Dacă ar fi 
însă numai acestea, ușor ne-am plăti de ele, dar 
noi mai avem şi alte năcazuri cari apasă pe 
. umerii noştri mult mai greu. Neștiinţa, lenea, 
lipsa de cruţare, judecăţile cele multe şș. a. sunt 
greşelile cari ne fac, să ne plângem atât de mult. 

De acestea însă n'ar trebui să ne plângem 
prea mult. 

Anii sunt şi ei buni şi răi şi prin păstrare 
işi bunăimpărţire a lucrurilor noastre ne putem 
:ajută, să avem totdeauna cele de lipsă, ca să ne 
implinim năcazurile. Dacă poporul se înmulțește 
şi braţele de muncă se sporesc și prin o eco- 
momie mai inţeleaptă şi venitele noastre vor fi 
mai mari. Astfel și datele cele multe de cari ne 
plângem, le vom împlini mai bine, 

Se înţelege, va trebui să fim ceva mai sili- 
tori, mai grijitori, mai puţin certăreţi, să ne fe- 
rim de multele judecăţi cari zile de-arândul ne 
in legaţi de ușa judecătoriei. 

Greşelile acestea le întâlnim în măsură mai 
mare sau mai mică, dar o altă greşală s'a înstă- 
pânit în vieaţa poporului nostru peste tot şi înain- 
tează cu paşi grăbiţi. In multe locuri românul a 
îndrăgit crişma şi greșala asia întrece pe toate 
celelalte, le pune cap la toate. 

Nu-i vorbă, un păhar de beutură, la vremea 
sa, își are și el locul în măsură potrivită, dar po- 
porul nostru în folosirea beuturilor sau alcoolului 
cum îi zic cărturarii noștri, a început să treacă 
peste marginile buneicuriinţe. 

Dacă omul, copleșit de grijile și năcazurile 
ce întâmpină în calea vieţii sale war mai căută 
gi câte o plăcere, ar trebui să cază strivit de 
greutatea acelora, dar nu în folosirea beuturilor 
fără măsură să şi-le caute. Până la un loc și 
beutura poate să-și aducă folosul său, dar în mă- 
sura sa, pentrucă bine ştim zicătoarea: „ce-i prea 
mult nu-i sănătos“. Ne spune doar sf. Scriptură, că 
„vinul s'a făcut să veseleuscă pe om, căci bucuria 
animei şi veselia sufletului este vinul, când se bea 
Ja vreme cu măsură“. 

Dar noi românii mai ales de o bună vreme 
încoace ne îndeletnicim tot mai mult cu beutura, 
şi în multe sate de-ale noastre patima beţiei bân- 
tuie ca o adevărată boală. Noi par'că înadins le 
facem pe de-andoasele” lucrurile noastre. Dumi- 
neca şi sărbătorile le-a lăsat Dumnezeu, ca după 
munca zilelor de lucru să ne putem odihni şi să 
ne putem face datorinţa creştinească, — dar noi 
ce facem ?... 

Mulţi din ai noştri stau în aceste zile la 
crişmă istovindu-şi puterile în folosirea de beu- 
turi, în uecuviinţe, în certe, aruncând în vânt o 
parte însemnată din câştigul lor adunat şi aşa cu 


muncă grea. 
Şi dacă ar fi numai perderea asta, dar bine 


ştim ce aduce cu sine folosirea beuturilor în mă- 
sură mare. Pe lângă aceea, că cheltuim munca 
noastră, beutura îl dejosește pe om la starea ani- 
malelor, îl face scârbos şi nesuferit, îl încurcă 
în nenumărate procese, îl face fur, gata de cele 
mai mârşave fapte: de omor şi câte toate şi prea 
curând il duce la temniţă ori poate şi mai rău, 

Aceia dintre noi, cari au prilej să umble 
mai des pe la judecătorii vor fi băgat de seamă, 
că între nenumăraţii împricinaţi cari zilnic bat 
ușa judecății sunt mai ales români, iar dacă ne 
vom da osteneala, să căutăm cauza pricinilor ce-i 
aduce, vom află fără multă bătaie de cap, că pe 
cei mai mulţi, dacă nu aproape pe toţi, beutura 
i-a adus aici. 

Vedem zilnic, cum oameni cari până nu 
erau stăpâniţi de patima beţiei, erau şi ei cu ro- 
stul lor, preţuiţi între sezienii lor, iar cuprinşi de 
această boală, au dat îndărăt şi au ajuns ca vai 
de capul lor. Și cu toate acestea prea puţin 1n- 
văţăm din pildele ce le vedem zi de zi, căci pa» 
tima beţiei cuprinde tot mai mult în ghiarele sale 
pe cei mai mulţi din ai noştri. Ă 

Poporul nostru are credinţa, că beutura dă 

tărie şi putere corpului muncit, că-l hrăneşte, îl 
încălzeşte şi ajută mistuirei, un lucru acesta care 
cercetat cu de-amăruntul aflăm a fi cu totul ne- 
adevărat. 
Ce tărie şi putere e in stare să deà beu- 
tura, dacă luată în măsură mare, ne încurcă min- 
tile, ne face fără rost şi fără pricepere şi mai 
pe urmă ne slăbeşte puterile incât nici nu ne 
mai putem ţinea pe picioare! 

E asta tărie şi putere? 

Dar să luăm o altă pildă. Să zicem, că doi 
vecini cari au moşia lângă-olaltă pleacă de dimi- 
neaţă la lucru. Unul din aceştia la plecare ia cu 
sine beutură şi peste zi o foloseşte adeseori, iar 
celalalt nu foloseşte de loc. 
spor mai mare: cel ameţit de beutură ori cel 
limpede la cap? 

Fără îndoială celce nu foloseşte beutură 
pentrucă el nu va cădeă în căldura zilelor de 
vară moleşit şi slăbit de puteri ca vecinul ameţit 
de beutură. 

Dacă după oboseală muncitorului ti cade 
bine puţină beutură, nu pentrucă iar folosi, ci 
pentrucă prin otrava beută, că în cele din urmă 
beutura nu e decât otravă, îi amurte corpul pe 
un moment şi i-se pare, că nu mai simte obo- 
seala, dar incolo nimic, 


ȘTIRI. 


Dumineca trecută, s'a ţinut in orașul nostru, 
în sala Geselischuftshaus, adunarea poporală pentru 
votul universal. Preşedinte a fost d-l protopres- 
biter Dr. loan Stroia. A vorbit d-nul loan Preda, 
care face un scurt istoric al poporului românese 
din Ardeal, lămureşte rostul votului universal și 
îndeamnă pe toţi să lupte pentru câștigarea 
acestui vot. 

D-L Iuliu Enescu, într'o călduroasă cuvântare 
spune că tinerimea e gata în orice clipă să lupte 
împotriva legei Andrássy, şi cetește următorul 
proiect de rezoluţiune: 


„Poporul român şi alegătorii cercurilor elec- 
torale din comitatul Sibiului, întruniţi în Sibiiu 
azi la 1 Noemvrie n, 1908 in adunare poporală, 
aduc partidului dietal al naționalităților şi îndeosebi 
deputaţilor român: cele mai călduroase mulțămite 
pentru ţinuta lor vrednică şi bărbătească în dieta 
țării, îi asigură de încrederea şi dragostea lor 
frățească şi îşi exprimă dorinţa, ca cu aceiaş 
frățească intelegere şi acelaş neinfricaţ curagiu 
să lupte pentru realizarea programului naţional; 

declară, că doresc şi așteaptă, ca votul uni- 
versal să fie cât mai urgent inarticulat în lege, 
ca aceea lege să as'gure fiecărui cetăţean drept 
de vot egal, secret şi fară nici o restrângere, şi 
protestează în contra oricărei încercări de a se 
faisifică acest drept; 

fiind convinşi, că orice ştirbire a principiului 
egalei indreptăņri și a adevăratului vot universal 
ar slăbi insuş temelia statului, roagă pe d-nii 
deputaţi, ca cu toate puterile lor să lupte pentru 
realizarea acestora în forma lor adevărată şi ne- 
falsificată şi-i asigură, că şi în lupta aceasta le 
vor da tot sprijinul, ca să ajungă la izbânda“. 

Tot d-l Enescu ceteşte o telegramă, primită 
cu aclamații, adresată M. S. Impăratului: 


„Cancelariei cabinetului  Maiestăţii Sale 
Francisc losif I, Poporul român şi alegătorii 


(Va urma). 





Care din ei va face, 

cercurilor electorale din comitatul Sibiiului, întru- 
niţi azi la 1 Noemvrie în Sibiu în adunare popo- 
rală, prezintă expresiunea neclintitei lor credinţe 
şi a celui mai profund omagiu faţă cu Maiestatea 
Voastră, inițiatorul votului universal şi secret. 


La orele trei şi un sfert, publicul — destul 
de număros pe vremea aceea ploioasă — s'a 


împrăștiat în ordine. 
o 


Procesul d-lui Octaviau Goga la curtea 
cu jurafi din Cluj se va desbate Murţi sîn 10 No- 
emvrie a. €. Se cam poate prevede rezultatul 
acestui proces. Aşteptăm. 


Preşedinte al Statelor unite a fost ales cu 
o covârșitoare majoritate William Hovard Taft 
candidatul partidului republican faţă cu Bryan, 
candidatul democraților. 

ô x 

in Hunedoara e o mare agitatie in popor 
pentru un act lipsit de tact săvârșit cu sprijinul 
veneratului consistor gr. or. de aici din Sibiiu. 
Anume protopopul Avram P. Păcurariu, fără să 
consulte ori și numai să împărtășească poporului 
a exoperat dela Consistor aprobarea să-și nu- 
mească de capelan ad personam pe nepotul său 
de frate, tânărul teolog Victor Păcurar. Apro- 
barea Consistorului s'a făcut asemenea fără a 
fi întrebat cineva dintre credincioşii bisericii gr. 
or. din Hunedoara. 

Astfel de acte ni se par prea puţin potri- 
vite să întărească credinţa. şi respectul faţă de 
constituţia bisericească, temeinicită în statutul 
organic. 

Agitaţia dela Hunedoara s'a potenţat şi 
mai mult când in Dumineca trecută tânărul ca- 
pelan, cu prilejul unei cununii, la care a az'stat 
un naş ungur — a tinut pentru acest naș — o 
scurtă vorbire în limba ungurească. Şi vorbirea 
asta ungurească a tinut-o în biserică, în cadrele 
serviciului dumnezeese. Detestabil început. 


A [=] 

Din Constantinopole se vesteşte că între 
Turcia şi Anglia s'a încheiat un tratat secret 
ofensiv şi defensiv. Anglia prin acest tratat se 
obligă a apără întegritatea teritorului imperiului 
otoman. 


o 

Guvernul bulgar a hotărit să însărcineze pe 
ministrul comerciului d. Liaptcew, să meargă la 
Constantinopole spre a trată cu guvernul otoman 
recunoaşterea independenţei Bulgariei. 

Ministrul a plecat la Metz însoţit de d. Milt- 
chew, șeful protocolului la ministerul de externe 
în calitate de secretar, 

Ziarul „Le Temps* află din Sofia că o in- 
țelegere prealabilă a fost stabilită între Turcia 
şi Bulgaria, 

Poarta recunoaşte neatârnarea Bulgariei. 
Pe de altă parte, cabinetul din Sofia a consimţit 
să plătească Turciei o îndemnizare pentru 
căile ferate orientale și tributul pentru Rumelia 
orientală. Dar spre a menajă amorul propriu al 


Bulgarilor, cuvântul tribut a fost înlăturat. 
o 


Delegaţiunea austriacă a adoptat budgetul 

marinei. 

` Contele Abenspergtraum şi d. Piankini au 
accentuat necezitatea de a grăbi sporirea marinei 
de răsboiu. 

Comandantul marinei, contele de Mon- 
teuccoli, recunoaşte că desvoltarea cât mai ne- 
întârziată a marinei ca număr de vase şi ca nou- 
tate de model este absolut necesară; ministrul 
daciară că va cere succesiv creditele necesare 
pentru aceasta. Declară că totul trebueşte pre- 
gătit încă din vreme de pace spre a fi gata ori 
când căci timpul perdut nu se poate câştigă 
atunci când răsboiul a izbuenit. 

Delegaţiunea, terminându-şi lucrările, prezi- 
dentul ei d. Medeyski, a relevat importanţa isto- 
rică a sesiunei constatând că reprezentanţii tu- 
turor naționalităților, cu toată tensiunea politică 
internă, s'au unit în aprobarea actului de ane- 
xiune care, fără a aduce atingere drepturilor ni- 

mănui, a sancţionat o stare de lucruri existând 
în realitate de 30 de ani. 

Sesiunea a fost declarată închisă în strigă- 
tele de „Trăiască impăratul!“ 

Delegaţiunea ungară, după “ce a constatat 
că aceleaş hotărâri au fost luate în ambele de- 
legaţiuni s'a inchis în mijlocul strigătelor de „tră- 


iască regele“. 
o 


Zeppelin, cunoscutul aeronant, reconstruin- 
du-și balonul, a făcut o excursie, care a durat şease 
oare fără nici o cobortre. 

Impăratul Wilhelm II, delegase pe fratele 
său Henrich a! Prusiei, să aziste la aceste experienţe 

Regele Wurtembergului a condus pe principe 
la magazia în care se adăposteşte vasul Zeppelin I. 

`- Pe la 10 oare jum. Zeppelinul i-s'a înălţat 
_având pe bord pe contele Zeppelin şi pe princi- 
pele Henrich ai Prusiei. Pe la oara 1 balonul se 
află la căderile Rinului; pe Ja 2 plană deasupra 
lacului Constanţa. Intre Schaffouse şi Constanţa 
balonul sbură cu o viteză de 50 klm. 

Principele a condus balonul la ieşire şi a 
declarat că in urma încercărei la care a luat 
parte a devenit partizan al sistemului rigid. 

Principele a promis să facă un raport amă- 
nunţit asupra acestei călătorii, şi-l va prezentă 
în curând impăratului Wilhelm. 

Q 

impăratul Germaniei, vorbind despre relaţi- 
unile dintre Germania și Anglia, a spus unui di- 
plomat englez, următoarele: „Dv. englezii sunteţi 
în rătăcire. Aş voi să ştiu ce vă face să vă mani- 
festați atâta neincredere în mine. Nu este demn de 
o naţiune mare să se poarte astfel. Pot eu spune 
mai mult, pot eu face mai mult, decât am spus și 
am făcut până acuma? Am declarat anul trecut în 
discursul pe care l-am ţinut la Londra; că doresc 
din tot sufletul să trăesc în cele mai bune relaţii 
de prietinie cu Anglia. Au desminţit faptele mele 
această declaraţie? Şi cu toate acestea tot ce fac 
eu se comentează fals la Londra. Nu pot altfel. 
Sunt nevoit să privesc această atitudine a presei 
engleze ca o ofensă adusă direct mie. Am afirmat 
şi am repetat că sunt prieten al Angliei. Presa 
engleză însă îndeamnă publicul să nu se încreadă 
în mine, căci pe când o mână o întind prie- 
tenește, în cealaltă mână strâng pumnalul. 

Sunt prietia al Angliei, ţi-o repet. Dv. englezii 
faceţi imposibilă apropierea cu Germania. E ade- 
vărat că clasa mijlocie şi poporul de jos din 
Germania nu simpatizează aşa de mult cu englezii, 
aşa că, după cum vezi, chiar în propria mea 
ţară sunt în minoritate. 

| Ştiu că aceleaşi clase din Anglia au aceleaş 

sentimente faţă de noi. Ceeace nu însemnează 
însă că clasa inteligentă nu dorește prietenia 
popoarelor noastre. 

Chestia Marocului este un exemplu destul 
de plauzibil în ce privește falsa comentare a inten- 
țiunilor mele în Anglia. Am retrimis pe consulul 
nostru Wassel la Fez. De ce am făcut asta ? Pentru 
că supușii germani din acel oraş cereau ajutor 
grabnic. Şi presa engleză m'a acuzat că duc o 
politică neleală. Dar cei cari mă acuzau ştiau oare 
că consulul francez a fost cu mult mai înainte 
trimis la Fez? 

Aceiaş imputare mi s'a făcut cu chestia recu- 
noaşterei Jui Muley Hafid. 

In timpul răsboiului anglo bur, nunumai că 
nu am primit deputația lui Krüger, dar am respins 
formal propunerea Rusiei şi a Franciei de a inter- 
veni în evenimentele din Africa. Şi în definitiv 
lordullui Roberts nua urmat planul meu în Pretoria“. 


Publicarea acestei convorbiri a produs mare 
sensaţie. Ziarele germane susţin că aseastă convor- 
bire a stricat foarte mult politicei imperiului. „Tage- 
blatt“ scrie că aceasta e cea mai mare greșală, 
pe care a făcut-o impăratul Wilhelm de 20 de ani 
incoace. Numitul ziar cere ca în viitoarele şedinţe 
ale Camerei să se interpeleze cancelarul impe- 

rial, dacă îşi ia răspunderea pentru cele publicate 


în interview. 
© 


Adunare de popor pentru protestarea plu- 
ralității votului universal s'a tinut Duminecă la 
1 Noemvrie în Hunedoara si în comuna Streiu 
din cercul electoral al Hunedoarii. 

La amândouă adunările au vorbit poporului 
d-nii: V. C. Osvadă, Dr. G. Dubleşiu, părintele 
G. Rain, Nicu Macrea V. Beșan și lucrătorul 


P. Brâznican. 
[ej 


0 „școală pentru maimuțe“ în Africa. „D'apoi, 
ori li trăscărit, ori nare ce mai face cu banii“, 
vor zice unii, când vor auzi: că profesorul R. L, 
Gardner s'a pus şi-a făcut o şcoală pentru moime 
(maimuțe) în Africa. Nu că doar ar fi crezut acest 
dascăl că cu oamenii n'o mai poate scoate la cale, 
— că eu cred că alte ţări nu sunt supuse legii 
şcolare a lui Appony, — ci ca să lucre pentru 
ştiinţă, s'a așezat acest învăţat tocma în inima 
pustietăţii din pădurile africane, pentru a cunoaşte 
vieaţa moimelor şi a le împărtăşi şi lor din cumin- 
tenia, care a început a fi prea multă printre oa- 
meni. 

Domnişoara Ida Simonson din Pittsburg, pe 
care a apucat-o aşa de-odată dorul de pustietate, 
l-a cercetat de curând pe profesor şi iată ce scrie 


despre el: Gardner şi-a zidit la marginea apu- | 


sană a africei, în ţinutul Kongo-ului francez, în 
depărtare de vre-o 150 miluri dela Cap Lopez o 
colivie din cel mai tare oţel, şi a numit-o „Fort 
Gorilla“ In împrejurimea coliviei mişună o mul- 
time nenumărată de moime. Zidirea lui Gardner 
are 24 de încăperi, în cari el primeşte pe „prie- 
tinii săi“, cari îl caută des, că le place casa 
omului cu stare. 

De când a prins Gardner vre-o 30 de forme 
din limba moimelor (el a tipărit şi o carte despre 
asta), cari forme aproape toate le-a învăţat dela 
răposata moimă „Moisă“, cu care se împrietinise 
foarte bine, el urmează tot mai cu zor cercetă- 
rile sale, dintre cari redăm unele: 

El a ales pe sprânceană vre-o 20 de Șim- 
panzi și gorila, şi i-a școlit după toată rânduiala, 
cam așa după cum se învaţă surdomuţii ori co- 
piii năsâlnici 

Inainte de toate s'a pus să-i înveţe a nu- 
mără, Chipul număratului i-se arată atât de des, 

până se dedă să împreune sunetul cu chipul nu- 
mărului. Ba i-se dă „scolarului“ şi o tăbliță, pe 
care cu multă ostenală este învăţat să facă linii 
cu stilul şi apoi să le numere pe degete. Ba cu- 
tare, care-i mai deschis la glagorie, învaţă — ce 
e drept, cu multă osteneală, — și că „unu + (cu). 
unu face doi“. 

Ca să vadă că oare cunosc moimele colo= 
file Gardner purcede astfel: el ia patru păhare: 
de lemn feștite unul roșu, celelalte verde, negru 
şi roşu, și patru globuri de aceleași colori. Moima 
care-i la rând trebue să bage coloare în coloare. 
După câtva timp o face și cel mai nătântoc, fără 
greşșală, 
Mult mai greu lucru este, fireşte, să 'nveţe 
cuvinte, „Moisă“, care nu eră prost întră ai săi, 
abia în două luni a putut învăţa numirea franțu- 
zască a focului, „feu“, care o știa după înţeles, 
căci o zicea cât ce vedea foc. Vorbe cu mai mult 
de 2, 3 litere nu poate prinde moima, şi peste: 
tot cuprinde cu atât mai uşor, cu cât își poate 


face o mai limpede închipuire despre ceeace zice. 
Aur. El. 


o 
Al doilea Nastratin Hogea. Un bărbier din 
Baiers avea ca unul din cei mai buni mușterii pe: 
un ţăran, dar bărbierului îi plăcea să-și bată joe 
de muşteriul său, care după dânsul erà cam 
prostuţ. Aşa intro zi, pe când îl rădea îl întrebă 


-dacă satul său e bogat în șoareci. 


- — O D-le, răspunse ţăranul incă prea bogat 

— Spre norocul meu. Dacă vrei şi poţi, te 
rog să-mi aduci câteva duzini şi vei avea 1 leu 
de şoarece. 

Țăranul puse temei pe vorbele bărbierului 
şi a doua zi, în loc de câteva duzini, i-a aduso 
cutie numai cu 152 de şoareci. 

Bărbierul văzând că pe glumă s'a pus te- 
meiu, ca să iasă din încurcătură zise ţăranului: 

— Foarte bine că mi-ai adus, dar dacă nu 
sunt de gen masculin, nu îi iau. 

— Asta nu ştiu răspunse ţăranul care pri- 
cepuse că bărbierul şi-a bătut joc de el. 

„Dar fiindcă satul nostru e bogat de şoareci 
în afară din cale eu ti-i dau pe ăștia de geaba...!* 

... Deschise cutia şi dădu drumul celor 
152 de şoareci în salonul bărbierului... 


Proprietar-editor: OCTAVIAN GOGA. 

Valori asigurate contra incendiului : 
95.816.412:— coroane. 


E++..++++4+4+++0+000+4++++ 


Tiparul tipografiei Arhidiecezane în Sibiiu. 


Banca de asigurare 


„TRANSSYLVANIA“ 


+- din Sibiiu -> 
întemeiată la anul 1868 
în Sibiiu, str. Cisnadiei Nr. 5 (edificiile proprii). 
Fonduri de întemeiare și de rezervă 2.16i,399'Il cor. 
asigurează în cele mai avantagioase condiţii: 
contra pericolului de incendiu și exploziune, 
edificii de ori-ce fel, mărfuri, mobile, vite, producte economice etc. 


DE~ asupra vieţii -æa 


tn toate combinaţiile: capitaluri pentru cazul morții, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală, 
Asigurări pe spese de înmormântare cu solvirea imediată a capitalului scadent la decedare. 








Dela întemeiare s'au solvit: 
pentru despăgubiri de incendii 4,484,278:83 coroane, 
pentru capitaluri asigurate pe vieaţă 4.028,13:12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
stagiu I, curtea Í, și la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 








Capitaluri asigurate asupra vieţii: 
9.882.454'— coroane. 

